CELEX: 32001R2582
Language: mt
Date: 2001-12-19 00:00:00
Title: Ir-Regolament tal-Kummissjoni (KE) Nru 2582/2001 tad-19 ta’ Diċembru 2001 li jemenda r-Regolament (KE) Nru 1017/94 dwar il-konverżjoni ta’ wċuħ tar-raba’ maħrut għal irziezet tal-bhejjem kbar fil-Portugall

Avviż Legali Importanti

|

32001R2582

Official Journal L 345 , 29/12/2001 P. 0005 - 0005

		Ir-Regolament tal-Kummissjoni (KE) Nru 2582/2001tad-19 ta’ Diċembru 2001li jemenda r-Regolament (KE) Nru 1017/94 dwar il-konverżjoni ta’ wċuħ tar-raba’ maħrut għal irziezet tal-bhejjem kbar fil-PortugallIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 37 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) Minħabba d-dewmien fl-applikazzjoni effettiva tal-programm ta’ konverżjoni msemmi fir-Regolament (KE) Nru 1017/94 [3], għadd kbir ta’ meded ta’ art li huma potenzjalment eliġibbli għall-iskema għadhom ma ġewx ikkonvertiti. Skond informazzjoni pprovduta mill-Istat Membru, 46000 ettari biss ġew ikkonvertiti sa issa, u bir-rata kurrenti ta’ konverżjoni taħt l-iskema, sal-31 ta’ Diċembru 2002, id-data meta l-iskema tieqaf, ser ikun ġie ikkonvertit biss total stmat ta’ 64000 ettari, flok il-200000 ettari maħsuba fl-Artikolu 1 tar-Regolament. Sabiex jippermetti li l-għan iffissat jintlaħaq aktar fl-intier tiegħu, il-Portugall għandu jkun awtorizzat ikompli bl-iskema ta’ konverżjoni għal tliet snin oħra.(2) Minħabba li fuq il-programm ġie impost tul ta’ żmien speċifiku, ir-Regolament (KE) Nru 1017/94 jgħid li r-riserva speċifika u kull dritt li għadu ma ġiex allokat għandhom jiskadu fl-aħħar tal-programm. Għalhekk għandu jingħad li r-riserva speċifika u kull dritt li ma ġiex allokat jiskadu fl-aħħar tal-perjodu addizzjonali ta’ tliet snin.(3) Ir-Regolament (KE) Nru 1017/94 għandu għalhekk jiġi emendat,ADOTTA DAN IR-REGOLAMENT:Artikolu 1Ir-Regolament (KE) Nru 1017/94 qiegħed hawnhekk jiġi emendat kif ġej:1. L-Artikolu 1 għandu jiġi sostitwit b’ dan li ġej:"Artikolu 1Il-Portugall għandu jkun awtorizzat li jwettaq programm għall-konverżjoni ta’ wċuħ tar-raba’ maħruta għal irziezet kbar tal-bhejjem, għal perjodu ta’ ħdax-il sena, fir-reġjuni elenkati fl-Anness għal dan ir-Regolament, sa massimu ta’ 200000 ettari."2. L-Artikolu 7 għandu jiġi sostitwit b’dan li ġej:"Artikolu 7Fl-aħħar tal-ħdax-il sena wara d-dħul fis-seħħ ta’ dan ir-Regolament, id-drittijiet għal kumpens mhux allokati għandhom jiskadu u r-riserva speċifika għandha tiġi abolita."Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fid-19 ta’ Diċembru 2001.Għall-KunsillIl-PresidentA. Neyts-Uyttebroeck[1] Proposta tat-8 ta’ Ottubru 2001 (sa issa mhux ippubblikata fil-Ġurnal Uffiċjali).[2] Opinjoni mogħtija fil-11 ta’ Diċembru 2001 (sa issa mhux ippubblikata fil-Ġurnal Uffiċjali).[3] ĠU L 112, tat-3.5.1994, p. 2. Regolament kif emendat l-aħħar bir-Regolament (KE) Nru 1461/95 (ĠU L 144, tat-28.6.1995, p. 4).--------------------------------------------------